Lav et referat af nedenstående tekst:

Tekst:
Når man kun scorer et mål på knapt 20 minutter, er det svært at vinde en håndboldkamp. Det måtte Aalborg DH's kvinder sande, da de her til aften gæstede FCK i Frederiksberg Opvisningshal og blev sendt hjem med et nederlag på 16-28. Dermed blev Aalborg DH sendt ned på sjettepladsen i Guldbageren Ligaen, mens FCK holder fast i andenpladsen efter førende Viborg, der vandt 35-24 ude over Sønderjyske. Efter kampens første 19 minutter førte FCK 10-1, og hjemmeholdets keeper, Cecilie Leganger, havde med flere redninger gjort Aalborg-spillerne modløse. FCK-spillerne spadserede efter behag igennem nordjydernes forsvar, og kun ineffektivitet fra hjemmeholdets skytter holdt pauseføringen nede på 15-4.

Referat:
Aalborg DH scorede blot fire mål i første halvleg mod FCK og tabte 16-28 i Guldbageren Ligaen. En godkendt indsats efter pausen ændrede ikke helhedsindtrykket.